cyanic-selkie/wikianc huggingface dataset:
Clístenes de Atenas
Traxectoria
As intencións reformistas de Clístenes contaron coa oposición de Isagoras, que era arconte no ano 508 a. C. Esparta invadiu Atenas para responder á petición de axuda de Iságoras, quen pretendía así consolidar o seu poder. Previamente, o seu rival Clistenes marchara da Ática pero os membros da Bulé rexeitaron as intencións de Iságoras e houbo un levantamento contra el e as tropas espartanas. Estes acabaron por ser sitiados na acrópole, onde foron derrotados. Estes feitos acabaron por consagrar a Clistenes, elixido arconte, e validaron os seus proxectos.
Introdución do ostracismo
Outra das medidas atribuídas a Clístenes é o sistema mediante o cal se desterraba da cidade a algunha persoa percibida como un perigo para a seguridade da polis. Tras unha valoración de se era necesario exercerlo, convocábase unha sesión da asemblea na ágora presidida polos arcontes e na que os cidadáns escribían o nome da ameaza nun cacho de cerámica ou óstrakon. Se alguén recibía 6 000 votos debía marchar da cidade en dez días durante un período de dez anos. Mediante o ostracismo pretendíase evitar a posibilidade de que o Estado volvese caer en tiranías e actuaba como unha medida de control sobre as elites sociais e políticas atenienses. Aristóteles sitúa a súa introdución no ano 510 a. C., cando se aplicou a Hiparco de Colarxes, parente dos Pisistrátidas; aínda que outras fontes consideran se aplicou por primeira vez no 487 a. C.
Ding Ling
Traxectoria
En 1929 Ding Ling e Hu Yepin trasladáronse a Jinan, onde viviron durante un ano, mentres que Shen Congwen permaneceu en Shanghai. En 1930 Ding e Hu regresaron a Shanghai, onde tiveron un fillo. Nese mesmo ano Hu Yepin uniuse á Liga de Escritores de Esquerda e ao Partido Comunista Chinés. En 1931 Hu Yepin foi arrestado e executado acusado de ser un "conspirador comunista". Tras a execución do seu amante, Ding Ling comprometeuse cos ideais comunistas e uniuse á Liga de Escritores de Esquerda e ao Partido Comunista Chinés.
Tras a fundación do estado comunista converteuse nunha das figuras literarias máis respectadas na República Popular. En 1951 recibiu o Premio Stalin pola súa obra 太陽照在桑干河上 ("O Sol brilla sobre o río Shangkan"), obra representantiva do realismo socialista, na que se loa a reforma agraria de 1945 nunha zona da China controlada polos comunistas. A pesar da súa sona e da súa fidelidade ao partido, foi obxecto das críticas nos momentos de maiores turbulencias ideolóxicas do maoísmo. En 1957 foi cualificada de "dereitista", e foi expulsada do Partido Comunista e enviada a traballar no campo, na provincia de Heilongjiang. Foi perseguida tamén durante a Revolución Cultural, momento no que pasou cinco anos en prisión.
Arnoglossus thori
Hábitat e distribución
É unha especie mariña, bentónica, demersal, que vive a profundidades superiores aos 100 m, sobre fondos areosos e lamacentos da plataforma continental.
Samurai
miniatura|dereita|300px|Samurai. Os samurais servían como soldados da aristocracia do Xapón entre 1100 e 1867. Coa era Meixi os samurais chegaron ao seu final. A súa principal característica era a gran disciplina, lealdade e mais súa grande habilidade coa catana.
Características
Polo fin da era Tokugawa, os samurai eran burócratas aristocráticos ao servizo dos daimyo, coas súas espadas servindo para fins cerimoniais. Coas reformas da era Meixi, nos finais do século XIX, a clase dos samurai foi abolida e foi establecido un exército nacional ao estilo occidental. O ríxido código samurai, chamado bushido, aínda sobrevive, porén, na actual sociedade xaponesa, tal como moitos outros aspectos do seu modo de vida.
Serra de Collserola
Flora
Na vertente máis asollada abundan os prados secos, dominados por gramíneas e onde crecen arbustos coma a genista ou o Daphne gnidium.
A Cortevella, Martín, Baleira
A Cortevella é un lugar da parroquia de Martín no concello lugués de Baleira na comarca da Fonsagrada. Segundo o IGE, en 2011 tiña 11 habitantes (3 homes e 8 mulleres).
Liga do Peloponeso
A Liga do Peloponeso foi unha alianza entre os estados do Peloponeso durante os séculos VI e V a.C.
Historia
Contra finais do século VI a.C. a cidade de Esparta convertérase no Estado máis poderoso do Peloponeso e exercía a súa hexemonía sobre Argos, o seguinte en importancia. Consegui tamén outros importantes aliados, como Corinto e Elis, liberando a Corinto da tiranía e axudando a Elis a que asegurara o control dos Xogos Olímpicos. Esta política favoreceu outras incorporacións, até que practicamente todo o Peloponeso formou parte da alianza.
Arquipélago dos Jardines de la Reina
Xeografía
Sitúase no mar Caribe, entre o Golfo de Ana María (noroeste), o Golfo de Guacanayabo (sur) e a canle Caballones (oeste). Esténdese nunha dirección xeral noroeste a sueste, paralelándose a costa cubana por 150 km. desde Caio Breton ata Caios Mordazo. O segundo maior arquipélago de Cuba (só máis pequeno que Xardíns do Rei), está formado por máis de 600 caios e illas. Outros caios do arquipélago inclúen Caguamas, Caios Cinco Balas, Caio Anclitas, Caio Algodón Grande, Caios Pingues e Caio Granada. Parte do arquipélago tamén é coñecido como Laberinto de las Doce Leguas (O labirinto das doce leguas)
Subdivisións de Burkina Faso
Rexións de Burkina Faso
miniatura|300px|Rexións de Burkina Faso
Departamentos de Burkina Faso
Burkina Faso está dividida en 301 departamentos. dereita|300px|Departamentos de Burkina Faso
Ligamento interclavicular
miniatura|250px|Ligamentos da articulación esternoclavicular. O ligamento interclavicular ou interarticular é un ligamento do membro superior humano, pertencente á articulación esternoclavicular. Insírese en ambas clavículas, facendo un arco descendente. Na parte máis inferior insírese no bordo superior do manubro esternal.
O segredo do Alicorno
Sinopse
Cando o ladrón de carteiras é finalmente detido por Hernández e Fernández (un cleptómano que non pode resistir a tentación de roubar carteiras), Tintín atopa a carteira dun dos irmáns Paxaro, co que logra reunir os tres pergamiños. Xuntos, indican unhas coordenadas de latitude e lonxitude, que permitirán a Haddock e Tintín iniciar a procura do tesouro do pirata Rackham o Roxo. A acción continúa no seguinte álbum da serie, O tesouro de Rackham o Roxo.
Ligamento costoclavicular
miniatura|250px|Ligamentos da articulación esternoclavicular. O ligamento costoclavicular, romboideo ou inferior esternoclavicular é un ligamento do membro superior humano, pertencente á articulación esternoclavicular. Insírese no cartigo da primeira costela e discorre en sentido oblicuo, cara a atrás e cara a fóra, para inserirse finalmente na superficie inferior da clavícula, na tuberosidade costal.
Megacariocito
Efectos das citocinas
As citocinas son moléculas sinalizadoras utilizadas polo sistema inmunitario para a comunicación intercelular. Hai moitas citocinas que afectan aos megacariocitos. Certas citocinas como a IL-3, IL-6, IL-11, LIF, eritropoetina, e trombopoetina poden estimular a maduración das células proxenitoras dos megacariocitos. Outros sinais como o PF4, CXCL5, CXCL7, e CCL5 inhiben a formación das plaquetas.
Soiuz TM-16
Características
A Soiuz TMA-16 volveu a terra o 22 de xullo de 1993 ás 6:41 GMT, con Haignere, Manakov e Poleshchuk a bordo.
Boucle du Mouhoun
esquerda|miniatura|300px|Recollida do algodón, en [[Dédougou]]
Muralla de Lugo
Reduto de María Cristina
En 1837 constrúese un baluarte defensivo de forma angular con troneiras para situar a artillería, entre a porta do bispo Aguirre e a torre da Mosqueira, co gallo das guerras carlistas. Uniu dous tramos que estaban separados por terse construído o castelo medieval sobre a muralla, que foi derrubado en 1757 por orde do bispo frei Francisco Izquierdo, que mandou construír no lugar un cárcere eclesiástico e dúas casas, que se conservan, para alugar e destinar os fondos á reparación do acueduto e das dúas fontes públicas que acababa de facer.
Ligamento acromioclavicular superior
miniatura|250px|Ligamentos da articulación acromioclavicular. O ligamento acromioclavicular superior é un ligamento do membro superior humano, pertecente á articulación acromioclavicular, situada no ombreiro. Ten forma rectangular e cobre a parte superior da articulación. Orixínase na parte superior do acromion e se insire na parte máis medial ou interna da clavícula. As súas febras crúzanse coas dos ligamentos conoide e deltoide. Se existe disco interarticular, contacta coa parte posterior do ligamento acromioclavicular superior.
Principio de Fermat
O Principio de Fermat é un principio fundamental da óptica xeométrica e di que o camiño seguido por un raio luminoso dun punto A para un punto B é tal que o tempo decorrido entre a partida de A e a chegada a B é estacionario para pequenas variacións do camiño.
é estacionario (mínimo).
Do principio de Fermat dedúcense todas as leis da óptica xeométrica como as leis de reflexión e refracción de Snell.
Eifel
O Eifel (AFI:ˈaɪ̯fl̩), (en luxemburgués Äifel) é unha cadea montañosa de escasa altitude e orixe volcánica situada, en case a súa totalidade, no oeste de Alemaña, ao sur de Colonia.
Xeoloxía
A pesar da interesante xeoloxía da rexión de Eifel, só se realizaron tres informes xeolóxicos completos:
Hocheifel
Data do terciario, cando ocorreron as primeiras erupciones volcánicas. Está constituído por sete estratovolcáns, entre eles o Hohe Acht duns 747 m de altura. Pódense encontrar varias capas de cinzas e fluxos de lava, sendo o basalto a rocha dominante. Houbo máis de 300 erupcións volcánicas, o que fai pensar que debaixo da zona hai, ou houbo, unha inmensa cámara magmática que abastecía a moitos volcáns.
Osteifel
É a zona onde houbo máis actividadl. Alí encóntrase o lago Laach, un lago volcánico rodeado de conos e estratovolcáns menores. Determinouse que existiron tres fases de erupcións na zona, e ao parecer, empezaron a nacer volcáns en forma caótica. Isto ocorreu durante a última glaciación, cando os humanos aínda non chegaran a esta zona. Porén, é posíbel que igualmente puideran sentir os seus efectos, xa que sen dúbida os volcáns puideron estender as súas cinzas por toda Europa.
Protección ambiental
Desde 2004, 110 km2 da parte norte da rexión do Eifel están protexidas e incluídas no Parque Nacional Eifel.
Airexe, Pousada, Baleira
Toponimia
A orixe do topónimo é o latín, o lugar da igrexa.
Toxos Outos, Lousame
San Xusto de Toxos Outos é unha parroquia que se localiza no norte do concello coruñés de Lousame, na comarca de Noia. Segundo o padrón municipal (INE 2020) ten 162 habitantes (79 homes e 83 mulleres) distribuídos en 6 entidades de poboación.
Une Seule Nuit
Letra en francés
Avec tous les peuples du monde,
A la conquête de la liberté et du progrès
La flamme au coeur pour legitimement libérer
A la gloire du travail libérateur, émancipateur.
A bas l'explotation de l'homme par l'homme!
Gabinete Numismático de Dresden
Séculos XVI e XVII
O Münzkabinett é un dos museos máis antigos da cidade de Dresden, xa que data da época de Xurxo o Barbudo, Duque de Saxonia (1500-1539). Nun libro de gastos do duque de 1518, citábase xa o medallista alemán Hans Schwarz como deseñador de varias das medallas da súa colección. O Elector Augusto de Saxonia, finado en 1586, expandiu a colección empregando importantes medallistas da época, como Valentin Maler, de Nuremberg, e Tobias Wolff, de Wroclaw, e adquirindo copias en chumbo de pezas orixinais que non posuía.
Macizo tectónico
Macizos tectónicos e exploración de hidrocarburos
En moitas cuncas de rift de todo o mundo, atópanse xacementos de hidrocarburos en trampas convencionais asociadas a macizos tectónicos. Por exemplo, gran parte do petróleo da cunca de Sirte, Libia (con reservas duns dez millóns de barrís) encóntrase en grandes bloques de macizo tectónico como as plataformas de Zelten e Dahra ou en pequenos macizos tectónicos como as de Gialo High e a cordilleira Bu-Attifel.
Gestmusic Endemol
Historia
Ao longo da década de 1990 converteríase nun dos principais provedores de contidos para televisión de España, aproveitando a ruptura do monopolio público e o nacemento das televisións privadas.
En 1994 Miquel Àngel Pascual vendeu o seu paquete accionarial á produtora neerlandesa Endemol, que se facía co 60% da empresa, que pasou a chamarse Gestmusic Endemol.
Producións
Gestmusic Endemol é unha das produtoras máis importantes de España que non só crea un amplo abanico de formatos senón que os exporta ao estranxeiro. Entre outras, estas son os seus principais máis destacadas (propias e externas):
Forza de Coriolis
Representación matemática
A forza de Coriolis F_C é perpendicular ao eixo de rotación do sistema de referencia e ao vector da velocidade do corpo en movemento. Se o corpo se afasta do eixo de rotación, F_C se exerce no sentido contrario da rotación. Se o corpo se aproxima o eixo de rotación, F_C se exerce no mesmo sentido que a rotación.
Representación vectorial
Pódese representar F_C como un produto vectorial utilizándose o vector unitario paralelo ao eixo de rotación:
Efectos
A forza de Coriolis dá orixe a diversos fenómenos na superficie da Terra: influencia o movemento das masas de ar, desvía a traxectoria de proxectís de longo alcance e causa unha modificación no plano do movemento dun péndulo, como demostrou Foucault na súa experiencia do péndulo de Foucault en 1851 no Panthéon.
Halfdan Ragnarsson
Rei de Northumbria
Despois dun ano do seu desembarco foron, con cabalos collidos aos anglos, cara Northumbria, que naquel momento estaba no medio da guerra civil entre Aelle e Osberht, a fin de acadar o trono. Ao final do 866 o exército de Halfdan conquistou unha parte do reino de Northumbria, o territorio correspondente á antiga Deira, que, no futuro, sería chamado o Jorvik. O ano seguinte Aelle e Osberht puxeron de lado as súas diferenzas e uníronse para expulsar a Halfdan do trono, pero o resultado foi unha desastrosa derrota na que os dous reis northumbrios morreron. Halfdan e Ricsige, nomeados reis, colocaron no goberno de Northumbria un rei monicreque ao seu servizo, chamado Ecgberht.
Mosquera, Cundinamarca
Época precolombiana
Na época precolombiana, o territorio do actual municipio de Mosquera estivo habitado polos muiscas.
Liga ACT 2007
A tempada 2007 da Liga ACT foi a 5ª edición do campionato de traiñeiras do Cantábrico, creado en 2003 pola Asociación de Clubs de Traiñeiras. Nesta tempada se disputaron 18 bandeiras.
Buño, Malpica de Bergantiños
Festas
O sábado seguinte ó mércores de cinza celébrase a festa da Mikaela para conmemorar o final do Entroido. A Mikaela é unha boneca de gran tamaño e atributos femininos deliberadamente esaxerados, feita á man pola veciñanza. Despois de xantar é transportada por unha comitiva masculina na que participan tódolos homes do lugar, que vai desde o Campo de Cantalarrana até o Campo da Culpa, percorrendo así todo o lugar. A comitiva vai parando en tódalas casas pedindo filloas e viño mentres fan bromas e chistes. Chegados ó destino, a Mikaela é queimada, poñendo así fin ó entroido. A festa continúa até ben entrada a madrugada.
Elisa Vázquez de Gey
Elisa Vázquez de Gey, nada en Lugo en 1955, é unha filóloga e escritora galega en lingua castelá.
Traxectoria
Estudiou Filoloxía francesa na Universidade de Santiago de Compostela.
Feminización da pobreza
Medeiros e Costa definen a feminización da pobreza como un proceso, un cambio nos niveis de pobreza, cunha tendencia en contra das mulleres ou os fogares a cargo de mulleres (xefatura de fogar). Este proceso non debe confundirse coa pobreza como estado, isto é, “un nivel máis elevado de pobreza”.
Aleixo III de Trebisonda
Rebelións e conspiracións
Desde o primeiro ano do seu reinado, Aleixo III tentou conter a inestabilidade política, causada pola inimizade entre as familias aristocráticas de Trebisonda: Aleixo III a miúdo aliábase cunha familia ou outra ou perseguía aos seus membros. En xuño de 1350 arrestou ao gran stratopedarca Teodoro Doranites, tamén chamado Pilelis, e ao protovestiarios Constantino Doranites, así como a outros membros da mesma familia. Os Doranites foron encarcerados por un curto período de tempo nunha prisión especial para os membros da aristocracia. Con todo, as súas accións non disuadiron á ambiciosa aristocracia, que seguiu conspirando contra o emperador.
Feminización da pobreza
A autonomía económica e a violencia de xénero
A medición da pobreza desde a perspectiva de xénero inclúe a medición do traballo non remunerado, ben mediante a imputación dun valor monetario ou ben mediante a asignación de tempo.
Outros autores propoñen ir máis aló da perspectiva de xénero.
Bacteriófago
Utilízanse tamén en investigación biolóxica en técnicas como o phage display, vectores de clonación e outras, e teñen aplicacións na industria alimentaria, farmacolóxica, diagnósticos clínicos e asepsia.
Historia
Máis de medio século despois, en 1969, Max Delbrück, Alfred Hershey e Salvador Luria foron galardoados co Premio Nobel de Medicina polos seus descubrimentos da replicación de virus e a súa estrutura xenética.
Terapia de fagos
O uso de fagos continuou desde o final da Guerra Fría en Rusia, Xeorxia e noutros lugares de Europa central e do leste. O primeiro ensaio clínico regulado, aleatorizado de dobre cego publicouse no Journal of Wound Care en xuño de 2009, onde se avaliaba a seguridade e eficacia dun cóctel de bacteriófagos para tratar as úlceras venosas infectadas de pernas de pacientes humanos. A FDA aprobou o estudo como un ensaio clínico en fase I. Os resultados do estudo demostraron a seguridade da aplicación terapéutica dos bacteriófagos, pero non mostraron ser eficaces. Os autores explicaron que o uso de certos compostos químicos que forman parte do coidado das feridas (por exemplo, a lactoferrina ou prata) puido interferir coa viabilidade dos bacteriófagos. Pouco despois, publicouse outro ensaio controlado en Europa occidental (tratamento de infeccións de oído causadas por Pseudomonas aeruginosa) na revista Clinical Otolaryngology en agosto de 2009. O estudo concluíu que as preparacións de bacteriófagos eran seguras e efectivas para o tratamento de infeccións crónicas de oído en humanos. Ademais, houbo ensaios clínicos en animais e doutro tipo que avaliaron a eficacia dos bacteriófagos contra varias doenzas, como as queimaduras infectadas e feridas, e a fibrose quística asociada con infeccións de pulmón, entre outras.
Aleixo III de Trebisonda
Rebelións e conspiracións
A tensión nas relacións entre o emperador e a aristocracia fixéronse evidentes cando Kabazites e Xurxo Skholaris tentaron asasinar a Aleixo III no río de San Gregorio en Katabatos, o 27 de outubro de 1363. Kabazites foi capturado, pero Xurxo Skholaris escapou a Amisos, o bispo de Trebisonda Nefón foi confinado ao mosteiro de Sumela, como cómplice da conspiración. En 1371, Aleixo III emitiu unha crisobula, que regresaba a Xurxo Doranites os ingresos da aldea de Khorobe. Isto foi un intento de facer emendas e indicar que desexaba pór fin á guerra civil.
Unión Alfandegueira Alemá
Formación de diversas unións alfandegueiras
miniatura| [[Johann Friedrich Cotta xogou un papel decisivo na formación da unión dos estados do sur de Alemaña e na posterior fusión coa constituída por Prusia e Hesse.]]
O goberno prusiano procuraba atraer novos membros á súa unión mediante presións e agasallos financeiros por parte do Ministerio de Finanzas, dirixidos tanto aos estados que aínda mantiñan a súa independencia neste ámbito como aos que xa formaban parte doutra unión. O seu primeiro éxito foi a entrada de Hesse-Darmstadt en 1828, tamén desexada pola unión dos estados do sur. Isto provocou en 1829 un colapso da Unión Comercial de Alemaña Central, coa marcha de Hesse-Kassel. Por razóns financeiras, os estados do sur e do oeste amosáronse menos reticentes a un achegamento ao sistema prusiano. A unión dos estados do sur non cumpriu os obxectivos que se lle fixaran, xa que máis do 40 % dos ingresos se dedicaban a gastos administrativos. Deste xeito, en tanto que os aranceis alfandegueiros da unión prusiana supuñan 24 groschen per cápita, na unión do sur de Alemaña só representaban 9,5 groschen.
Funcionamento
As negociacións sobre a administración da unión trataron de preservar a igualdade entre os estados membros, independentemente do seu tamaño. No comité executivo da unión, denominado "Conferencia da Unión Alfandegueira" (Zollvereinskonferenz) cumpría tomar todas as decisións por unanimidade, co que mesmo os estados máis pequenos tiñan dereito a veto. Este comité executivo reuníase anualmente e ía rotando o lugar de reunión. Os delegados enviados por cada estado tiñan a obriga de asistir. Cada Estado tiña, en principio, unha soa voz, aínda que a cidade de Frankfurt e os estados de Turinxia delegaban os seus votos noutros estados. Na práctica, a cidade libre dáballe a súa voz a Hesse-Nassau, e os estados de Turinxia agrupábanse na denominada "Asociación Alfandegueira e Comercial dos Estados de Turinxia" (Zoll- und Handelsverein der Thüringischen Staaten).
A capacidade de asinar acordos comerciais con outros países resultaba crucial. Aínda que Baviera e Württemberg mantiveron a posibilidade de asinaren tales tratados por separado, poucas veces o exerceron. En xeral, as grandes liñas destes tratados discutíanse na conferencia anual do comité executivo e os detalles das negociacións deixábanselle a Prusia, que ás veces representaba outros estados membros. Este método dáballe moita importancia a Prusia, aínda que os tratados, en última instancia, tiñan que ser ratificados por todos os estados, o que ás veces levaba a importantes conflitos.
Organización económica
Non foi ata 1861 cando apareceu o Código de Comercio Xeral de Alemaña. O tratado comercial de 1862, concibido arredor do principio de "nación máis favorecida", garantíalles aos pequenos estados o dereito de teren relacións comerciais con outros países, europeos ou non, en casos como os Estados Unidos ou Xapón.
miniatura| Libro de Friedrich List sobre o desenvolvemento da rede ferroviaria en Alemaña e sobre a construción dunha liña entre [[Leipzig e Dresde en 1833.]]
A formación das primeiras unións alfandegueiras entre os estados alemáns previas á Zollverein xa supuxo un aumento do investimento en infraestruturas de transporte. A partir da década de 1830 acelerou o ritmo da construción de ferrocarrís, moi dependente da política alfandegueira. Este é tamén o caso das estradas e das vías navegables. O aumento do volume de intercambios que leva consigo o libre comercio fixo necesaria a construción de novos ferrocarrís. En 1835 abriuse a primeira liña alemá, cunha lonxitude de seis quilómetros, e en 1865 o conxunto da rede ferroviaria era xa de 14.690 quilómetros.
A unión alfandegueira e os ferrocarrís eran complementarios; Friedrich List xa os describira na década de 1830 como os "irmáns siameses" da modernización de Alemaña. O crecemento económico oculta as diferenzas rexionais e todos os estados membros se benefician del. Algúns dos estados do sur aínda temen a "colonización interna".
Boado, Xinzo de Limia
Economía
As súas actividades económicas principais son a gandería (vacún), a agricultura (trigo, pataca e produtos da horta). Tamén hai outros servizos como a fontanería, mecánica, e sector servizos.
Unión Alfandegueira Alemá
Perspectiva historiográfica
A historiografía alemá estivo moi influída polas teses da Escola Historicista Alemá e tardaron moito en imporse novos métodos chegados desde o exterior. Un pioneiro foi William Otto Henderson, quen escribiu un innovador ensaio en 1939 no que dá un paso atrás con respecto aos acontecementos e trata de equilibrar mellor as cousas.
Illa Esmeralda
Aspecto das costas
Existen alturas bastante notables que serven para recoñecer a entrada aos diferentes seos, canles ou bhías. Estas están claramente indicadas nas respectivas cartas e derroteiros da rexión. Na parte oriental está o cerro Norte de 670 metros de altura e no extremo SW o monte Dublé de 636 metros visible desde o océano.
Xosé Manuel López Ardeiro
Traxectoria
Traballou no Rexistro de Propiedade de Negreira. Foi membro fundador da sociedade cultural Afonso Eanes desta vila, e membro fundador da ONG Alén Mar, tendo participado en diversas actividades sociais e culturais (Ateneo Ferrolán, Dorna ou FerrolAnálisis).
Problema das pontes de Königsberg
Análise e solución
miniatura|261x261px|[[Leonhard Euler (1707 - 1783), matemático que resolveu o problema en 1736, dando orixe á teoría de grafos. Retrato de 1753.]] O problema, formulado orixinalmente de maneira informal, consistía en responder a seguinte pregunta:
Para dita demostración, Euler recorreu a unha abstracción do mapa, enfocándose exclusivamente nas rexións terrestres e as conexións entre elas. Representou cada ponte mediante unha liña que unía dous puntos, cada un dos cales representaba unha rexión diferente. Así, o problema redúcese a decidir se existe ou non un camiño que comece por un dos puntos azuis, transite por todas as liñas unha única vez, e regrese ao mesmo punto de partida. 180px → 180px → 180px
O tesouro de Rackham o Roxo
Publicación
En lugar de emprender inmediatamente a creación dunha nova aventura de Tintín, Hergé aceptou unha proposta do escritor de crimenes de Le Soir, Paul Kinnet, creou unha historia de detectives con Hernández e Fernández. A historia titulábase Dupont et Dupond, détectives (Hernández e Fernández, Detectives), e foi ilustrada por Hergé.
Igrexa católica bizantina grega
Estrutura
A Igrexa grega estrutúrase en dous exarcados apostólicos, o de Grecia e o de Constantinopla.
Mundial de Fútbol de 1982
Antecedentes
O torneo sufriu, ademais, un cambio de formato debido aos novos países incluídos. Nesta edición dividiuse o torneo en tres fases: unha primeira fase ou rolda conformada por seis grupos de catro seleccións cada un, onde os dous primeiros de cada grupo clasifícanse á segunda fase. Esta segunda fase estaba composta por catro grupos de tres equipos cada un, onde o primeiro de cada un pasa a unha terceiro fase de eliminación directa, composta por semifinal e final.
Talento ático
Valor na época
miniatura|[[Dracma|Decadracma de prata cuñado en Siracusa en 400 a. de C. Un talento ático correspondía a 600 destas moedas.]] Orixinariamente entendíase que o talento representaba a masa da auga necesaria para encher unha ánfora dun pé cúbico. A súa equivalencia en peso sitúase en 57 libras (26 quilogramos), aínda que Friedrich Hultsch estimou un peso de 26,196 kg e Dewald, en 1998, ofreceu a hipótese de 25,992 kg.
Eimantas Bendžius
Eimantas Bendžius, nado o 23 de abril de 1990 en Klaipėda, é un xogador profesional de baloncesto lituano que xoga para o Dinamo Basket Sassari da Lega Basket Serie A. Cunha estatura de 2,03 metros xoga na posición de ala.
Guerra de Kosovo
Os termos guerra de Kosovo ou conflito de Kosovo utilízanse frecuentemente para describir dous conflitos que tiveron lugar, un despois do outro e cun certo solapamento (unha guerra civil seguida dunha guerra internacional), no sur da provincia Serbia de Kosovo (oficialmente Kosovo i Metohija), parte da antiga Iugoslavia. Os dous conflitos foron:
Campaña de bombardeos da OTAN
O portavoz da OTAN expresou brevemente o obxectivo desta operación como: "Expulsión dos serbios, permanencia das forzas de paz, retorno de refuxiados". Isto significaba que as tropas serbias terían que marchar de Kosovo para ser substituídas por forzas de paz internacionais e así asegurar que os refuxiados albaneses puideran volver ás súas casas. Porén, este lema tiña un nefasto duplo significado, causando á OTAN un considerábe apuro tras a guerra, cando uns 200.000 serbios e outras minorías non albanesas fuxiron ou foron expulsadas da provincia. Unha razón non oficial para a guerra deuna implicitamente Madeleine Albright (Secretaria de Estado dos Estados Unidos): "Para que nos serve ter o mellor exército se non podemos usalo?"; unha observación que, supostamente, causou que o xefe do Estado Maior do exército dos Estados Unidos cuestionara a súa cordura. Tamén se suxeriu que unha vitoria nunha pequena guerra axudaría a dar á OTAN unha nova función. miniatura|300px|esquerda|Bombardeiro F-15 da OTAN engalando na base de [[Aviano (Italia).]] miniatura|300px|esquerda|Lugares de Kosovo e do sur de Serbia bombardeados pola OTAN.
Julio Fernández Rodríguez
Julio Fernández Rodríguez, nado en Cereixido (A Fonsagrada) o 26 de xullo de 1947, é un produtor cinematográfico galego, residente en Barcelona desde finais da década de 1960.
Guerra de Kosovo
Campaña de bombardeos da OTAN
O ministro alemán de Asuntos Exteriores Joschka Fischer afirmou que a crise dos refuxiados producírase por un plan serbio denominado "Operación Ferradura". Aínda que a existencia dun plan con ese nome é aínda un asunto de continua discusión, as Nacións Unidas e as organizacións internacionais para a defensa dos dereitos humanos estaban convencidas de que a crise dos refuxiados fora o resultado dunha política deliberada de limpeza étnica. Unha análise estatística posterior á guerra sobre os patróns de desprazamento, dirixido por Patrick Ball da Asociación americana para o avance da ciencia encontrou unha correlación directa entre as operacións das forzas de seguridade serbias e os fluxos cara ao exterior de refuxiados, tendo moi pouco efecto nestes últimos as operacións da OTAN. Houbo outra evidencia de que a crise dos refuxiados fora fabricada artificialmente: algúns refuxiados informaron que os seus documentos de identidade foran confiscados por forzas de seguridade, facendo máis difícil para eles probar de forma indiscutíbel que eran cidadáns iugoslavos. Unha vez rematado o conflito, as fontes serbias informaron de que algúns dos que se uniron no retorno dos refuxiados eran de feito albaneses procedentes de fóra de Kosovo. Unha parte deste grupo poderían ser os indocumentados.
Consecuencias da guerra
Ao finalizar a guerra, o 10 de xuño, tanto Kosovo como Iugoslavia enfrontáronse a un futuro incerto. miniatura|150px|Monumento ao [[UÇK en Djakovica.]]
Ramón Lugrís
Traxectoria
En 1969 instálase de novo en España, en Madrid, neste caso para traballar para a axencia de noticias oficial EFE onde se encargou de servizos de corresponsalía internos. Posteriormente marchou ao Brasil, tamén como correspondente. Logo dun ano en Río de Xaneiro abandonou definitivamente o xornalismo e dedicouse á tradución como freelance.
Guerras balcánicas
Antecedentes
Máis tarde Bulgaria chegou a un acordo máis limitado con Grecia. Esta negouse a aceptar unha Macedonia autónoma e reclamou, como Bulgaria, o porto de Salónica. Así, o acordo con Grecia foi puramente defensivo, ante as grandes diferenzas entre as dúas nacións.
Marcos Caridad
Traxectoria
En xuño de 2012 anunciouse que retornaba ao Deportivo B, onde debutara na tempada 2007–08 en Segunda División B.
Ángeles Alvariño (2012)
Historial
O 2 de abril de 2014, unha patrulleira da Garda Civil acudiu á chamada de auxilio do Ángeles Alvariño, que fora interceptado con manobras perigosas por patrulleiras xibraltareñas mentres recollía mostras en augas españolas, fóra das augas que Xibraltar reclama como propias. A patrulleira española foi, á súa vez, interceptada por patrulleiras xibraltareñas, dando lugar a que o Ministerio de Asuntos Exteriores británico chamara por cuarta vez a consultas ao embaixador español en Londres, Federico Trillo, cualificando o suceso de "grave intrusión".
Gran Premio de Dallas de 1984
Resumo
Dallas foi a primeira vez desde o Gran Premio dos Países Baixos de 1978 en Zandvoort no que os pilotos de Lotus cualificaron na primeira fila da grella. Nesa ocasión, o Campión Mundial de Mario Andretti e o seu compañeiro de equipo Ronnie Peterson cualificaron 1º e 2º.
Logo da carreira de famosos de Renault do sábado, Stirling Moss presentouse ao expresidente dos Estados Unidos Jimmy Carter na suite VIP, dicindo: "Nunca din a man a un presidente". Carter recoñeceu a Moss inmediatamente.
"Non sei a que vén tanto alboroto", dixo Rosberg. "Todos nos queixamos xusto antes de empezar e logo sairemos á carreira como de costume. Chegamos ata aquí e todo esta listo para a carreira. Con boa superficie ou sen superficie na pista, sabedes tan ben coma min que imos disputar a carreira".
Bernie Ecclestone non quería ter 90.000 fans decepcionados no circuíto, nin aos espectadores de todo o mundo, polo que a carreira iniciouse con Larry Hagman (J.R. Ewing na serie de televisión  Dallas) axitando a bandeira verde para iniciar a volta de quecemento.
Aliñamento múltiple de secuencias
Uso en filoxenia
Os aliñamentos múltiples de secuencias poden utilizarse para crear unha árbore filoxenética. Isto é posible por dúas razóns. A primeira é que dominios funcionais que son coñecidos en secuencias anotadas poden utilizarse para o aliñamento en secuencias non anotadas. A segunda é que se poden encontrar as rexións conservadas que se sabe que son funcionalmente importantes. Isto fai posible que se usen os aliñamentos múltiples de secuencias para analizar e atopar relacións evolutivas por medio da homoloxía entre as secuencias. Poden detectarse as mutacións puntuais e os eventos de inserción de deleción (chamados indeis).
Illa Nootka
Asentamento español
Ante o inminente conflito o goberno español decidiu fortificar Nutka, establecendo o Forte de San Miguel en forma permanente en abril de 1790. Ao mesmo tempo enviouse ao tenente de navío Francisco de Eliza para dirixir o asentamento xunto con 76 homes da Primeira Compañía Franca de Voluntarios de Cataluña comandados por Pedro Alberni. A presenza dos voluntarios cataláns é o motivo polo que nos debuxos realizados pola expedición de Alejandro Malaspina, que pasou por Nutka no verán de 1791, aparezan numerosos individuos portando a típica barretina.
Vasyl Velychkovskyi
Culto
Trinta anos logo do seu pasamento, o seu corpo foi achado case incorrupto. Os seus restos descansan na igrexa ucraína de San Xosé, en Winnipeg.
Patricia McFadden
Traxectoria
Estudou na Universidade de Botswana e Eswatini ciencia política e da administración, e conta con dous minor en economía e socioloxía. Realizou un mestrado en socioloxía na Universidade de Dar es Salaam. Doutorouse na Universidade de Warwick no Reino Unido en 1987.
Traballou como responsable de programas no Southern African Regional Institute for Policy Studies (SARIPS) en Cimbabue,de 1993 a 2005. Traballou como editora da revista Southern African Feminist Review de 1995 a 2000. Prestou os seus servizos como decana internacional na Universidade Internacional das Mulleres (International Women’s University, IFU) de 1998 a 2000 en Hannover. Tamén foi docente no Mestrado en políticas sociais (MPS) xestionado por SARIPS durante sete anos. Ocupou o posto de profesora adxunta na Universidade de Syracuse en Cimbabue e posteriormente na sucursal de Syracuse en Nova York como membro do departamento de estudos afroamericanos.
Judo
O judo é practicado sobre esteiras especiais chamadas tatamis que poden ser de palla de arroz cuberta por lona de algodón ou sintéticas fabricadas a partir de polímeros de caucho. Os practicantes, chamados judokas, visten un equipamento de algodón branco, composto por unha chaqueta, un pantalón e un cinto. A cor do cinto indica a graduación do judoka.
Nunha competición de judo, dous judokas enfróntanse sobre a esteira mentres un árbitro os avalía, e os puntos e as penalizacións dos atletas son rexistrados nun panel. O ippon é o "K.O." do judo. Un golpe bo, máis ou menos perfecto, chámase waza-ari e vale medio punto. Dous garanten unha vitoria. A loita pode ser decidida pola acumulación de puntos menores, coma o yuko ou o koka. Calquera falta (keikoku e shido) cometida por un dos loitadores durante un combate (shiai) aumenta a puntuación do opoñente. Se a falta for grave, coma o hansoku-make, o árbitro declara a vitoria do ofendido.
Desenvolvemento
Tras a inauguración do instituto Kodokan, o mestre continuou a practicar judo cos seus mellores alumnos, coa intención de mellorar as súas propias habilidades e en consecuencia facer que a arte marcial medrase en calidade. O mestre Kano estudaba e adestraba con toda a súa dedicación, emporiso, el cría que a práctica dun deporte coma o judo debería ser a única actividade dunha persoa, para contribuír á súa formación.
O 11 de xuño de 1886, a Academia Nacional de Policía, coa intención de resolver o debate sobre cal sería a escola de arte marcial encargada do adestramento da forza policial, realizou un torneo de jujutsu no que o Kodokan loitou coa tradicional escola Totsuka. De todos os combates, os alumnos do Instituto Kodokan conseguiron vencer doce, perder dous e empatar un.
Noutras partes do mundo
Alén diso, foron enviados varios dos mellores alumnos do Kodokan para axudar na divulgación da arte marcial, como foi o caso do Conde Koma, que pasou polas Américas e se radicou no Brasil, onde os seus esforzos tiveron moito éxito e conseguiron até xerar artes marciais derivadas directamente, coma o Jiu-jitsu brasileiro.
Regras
Tamén a loita pode concluír ao acabar o tempo regulamentario. Nestes casos, aquel que obtiver a maior cantidade de puntos é declarado vencedor. Cando, con todo, ao acabar o tempo regulamentario os competidores seguen empatados, engádese máis un novo período de tempo no cal aquel que conseguir executar calquera golpe, independentemente do seu valor, será declarado vencedor. Se mesmo así, persiste o empate, a loita é decidida por arbitraxe, sendo o gañador aquel que recibe máis votos, sinalizados con bandeiras nas mans dos árbitros e xuíces.
Josep Salvany i Lleopart
Biografía
300px|esquerda|miniatura|Expedición da vacina en América.
En 1799, solicita praza de cirurxián na Facultade de Barcelona. Non atenden as súas peticións, demasiado novo para ser profesor ou para deixar o exército. É proposto con 26 anos como segundo director da Real Expedición Filantrópica da Vacina. O proxecto considérase demasiado perigoso para estar en mans dunha soa persoa e o seu posto sería só por se lle acontecese algo ao director Francisco Xavier Balmis.
Bren Entertainment
Bren Entertainment S.A. é unha empresa galega de creación audiovisual, con sede en Santiago de Compostela. Forma parte do grupo Filmax Entertainment, dedicado á creación, produción, posprodución, distribución e exhibición de contidos audiovisuais para a industria do entretemento.
Historia
Colleitou 5 premios Goya.
HTTP
O Protocolo de Transferencia de Hipertexto (HTTP) é un protocolo de aplicación para sistemas de información de hipermedia distribuídos, colaborativos. HTTP é a base da comunicación de datos para a World Wide Web, onde os documentos de hipertexto inclúen hiperligazóns a outros recursos aos que o usuario pode acceder facilmente, por exemplo, facendo clic co rato ou tocando a pantalla nun navegador web. HTTP foi desenvolto para facilitar o hipertexto e a World Wide Web.
Resumo técnico
Unha navegador web é un exemplo dun axente de usuario (UA). Outros tipos de axente de usuario inclúen o software de indexación utilizado polos provedores de procura (rastreadores web), buscadores de voz, aplicacións móbiles e outro software que accede, consome ou mostra contido web.
Oopart
Oopart é o acrónimo en inglés de Out of Place Artifact (literalmente, ‘artefacto fóra de lugar’), verba creada polo zoólogo estadounidense Ivan T. Sanderson que fai referencia a obxectos paleontolóxicos e arqueolóxicos que en aparencia se encontraron en lugares ou épocas onde se cre imposible polas súas características (complexidade tecnolóxica, referencias á civilización actual etc) sendo por iso obxectos totalmente anacrónicos.
Interpretación popular
O termo foi amplamente utilizado para intentar refutar teorías como a teoría da evolución ou a estimación científica da idade da Terra. Os ooparts tamén foron usados polos afeccionados da ufoloxía e outras pseudociencias como base para a teoría de que a humanidade foi fundada ou alterada por civilizacións extraterrestres moito máis avanzadas (creacionismo alieníxena), xa que, desde este punto de vista, algúns dos pobos antigos posuíron, precisamente por este motivo, coñecementos científicos en determinadas áreas polo menos insólitos para o seu tempo. Por outro lado, a consideración de oopart depende en gran parte dos coñecementos que se dominan dun período histórico, por iso é tan relativa como a veracidade das teorías de quen o utilizan como argumento.
HTTP
Estado da sesión HTTP
HTTP é un protocolo sen estado. Un protocolo sen estado non require que o servidor HTTP reteña información ou estado de cada usuario durante a duración de múltiples solicitudes. Con todo, algunhas aplicacións web implementan estados ou sesións ao lado do servidor utilizando, por exemplo, cookies HTTP ou variabeis ocultas dentro de formularios web.
Métodos idempotentes e aplicacións web
Os métodos PUT e DELETE defínense como idempotentes, o que significa que varias solicitudes idénticas deben ter o mesmo efecto que unha soa solicitude (teña en conta que a identificación de instancias refírese ao estado do sistema despois de que a solicitude completouse, por tanto, a acción que realiza o servidor (por exemplo, eliminar un rexistro) ou o código de resposta que devolve pode ser diferente nas solicitudes posteriores, o estado do sistema será o mesmo cada vez). Os métodos GET, HEAD, OPTIONS e TRACE, que se prescriben como seguros, tamén deben ser idempotentes, xa que HTTP é un protocolo sen estado.
Sesión de exemplo
A continuación móstrase unha conversación de mostra entre un cliente HTTP e un servidor HTTP que se executa en www.example.com, porto 80.
Barreiros, A Pedra, Cariño
Barreiros é un lugar da parroquia da Pedra no concello Coruñés de Cariño na comarca do Ortegal. Tiña 23 habitantes no ano 2008 segundo datos do Instituto Galego de Estatística dos cales eran 11 homes e 12 mulleres, o que supón un aumento con relación ao ano 1999 cando tiña 16 habitantes.
Hiparco
Traxectoria
Construíu a dioptra ou bastón de Tiago, unha regra graduada, con guía e un cursor, usada para medir ángulos.
Escribiu tamén Sobre a duración do ano onde dixo que os equinoccios se deslocan sobre a eclíptica, nunha velocidade de 1/100 de grao por ano e que este movemento acontece en volta dos pólos da eclíptica. Definiu con maior precisión o ano sideral e ano trópico.
Krzysztof Kukułka
Traxectoria
O 1 de xuño de 1995 foi ordenado sacerdote da Orde dos Freires Menores Conventuais. O 29 de setembro de 1997 o papa Xoán Paulo II nomeouno superior da misión sui iuris de Uzbekistán. Permaneceu no cargo até o 1 de abril de 2005.
Filmes de Acerbaixán propostos ó Óscar ó mellor filme internacional
Acerbaixán presentou filmes para o Óscar ó mellor filme internacional dende o ano 2007. O premio é concedido anualmente pola Academia das Artes e das Ciencias Cinematográficas dos Estados Unidos de América a unha longametraxe producida fóra dos Estados Unidos e cuxo diálogo estea principalmente nunha lingua diferente do inglés. O galardón foi creado para a 28ª edición dos premios, sucedendo os premios honoríficos non competitivos que se presentaron entre 1947 e 1955 en recoñecemento dos mellores filmes en lingua estranxeira estreados nos Estados Unidos.
Citharus linguatula
Citharus linguatula é unha especie de peixe teleósteo da orde dos pleuronectiformes, suborde dos pleuronectoideos e familia dos citáridos, a única do xénero Citharus, coñecida en galego como rapapelos bicudo e rascón bicudo.
Relación de inclusión
Á condición que posúen os hiperónimos chámaselle hiperonimia; á dos hipónimos, hiponimia; á dos cohipónimos, cohiponimia.
Camelo
Mesmo existindo arredor de 13 millóns de dromedarios hoxe en día, están extintos como animais salvaxes. Hai, porén, unha poboación salvaxe considerábel de ao redor do millón de exemplares que viven nos desertos da Australia central, descendentes de individuos que foron levados no século XIX e foron abandonados na primeira metade do século XX, ao aumentar o uso de vehículos de motor para transportar cargas.
Distribución e número
A maior poboación de camelos salvaxes está en Australia, con arredor de 700 000 dromedarios salvaxes en partes centrais de Australia, descendentes dos que se introduciron como método de transporte no século XIX e comezos do XX. Esta poboación medra sobre un 8 % cada ano. Os representantes do goberno australiano sacrificaron máis de cen mil destes animais en parte a causa de que os camelos empregan demasiados dos recursos limitados necesarios para as granxas de ovellas.
Dummy
A banda Portishead estaba formada pola cantante Beth Gibbons e os músicos Geoff Barrow, Adrian Utley e Dave McDonald.
Sesquilé
Toponimia
O topónimo «Sesquilé», en muysc cubun (lingua muisca), significa «Boquerón do regato», aínda que tamén foi traducido como «Auga Quente», como derivado de Sisque, que provén do vocábulo muisca Sisquis Bteib.
Mertxe Aizpurua
Traxectoria
Aizpurua participou nas eleccións locais de 2011 como candidata da alianza electoral Bildu en Usurbil e foi elixida concelleira. Foi alcaldesa de Usurbil de 2011 a 2015 e presidenta da Udalbiltza de 2012 a 2015. Participou nas eleccións xerais de abril de 2019 e de novembro de 2019 como candidata de EH Bildu por Guipúscoa resultando electa en ámbalas dúas ocasións.
Ácido malónico
O ácido malónico ou ácido propanodioico é un ácido dicarboxílico de 3 carbonos coa fórmula CH2(COOH)2. O nome procede do grego μᾶλον (malon), que significa "mazá".
Manau
Os comezos
Anos despois, Cédric coñeceu a R.V., que fora a radio para facer unha actuación en directo co seu grupo MeanWhile. R.V. acabara de rematar setes anos de estudos no Conservatorio de Paría, e sabía tocar a guitarra, o baixo, o acordeón e os teclados. Cédric e R.V. entendéronse ben e pronto empezaron a falar de facer un grupo.
O Pousadoiro, A Pedra, Cariño
O Pousadoiro é un lugar da parroquia da Pedra no concello Coruñés de Cariño na comarca do Ortegal. Tiña 3 habitantes no ano 2008 segundo datos do Instituto Galego de Estatística dos cales eran 2 homes e 1 muller, o que supón un aumento con relación ao ano 1999 cando tiña 1 habitante.
Figueiras, A Pedra, Cariño
Figueiras é un lugar da parroquia da Pedra no concello Coruñés de Cariño na comarca do Ortegal. Tiña 1 habitante no ano 2008 segundo datos do Instituto Galego de Estatística que era 1 muller, o que non supón ningún cambio con relación ao ano 1999 cando contaba cos mesmos habitantes.
Eufemismo
Un eufemismo é un recurso lingüístico consistente en evitar nun acto de fala a palabra con que se designa algo noxento, molesto ou inoportuno, substituíndoa por outra expresión máis agradable que non achega á mente as connotacións do vocábulo orixinario.
Tibacuy
Historia
A vila actual atópase situada máis abaixo da vila aborixe, que era unha zona de fronteira entre os muiscas e os panches.
Topaipí
Topaipí é un concello colombiano do departamento de Cundinamarca, que se atopa na provincia de Rionegro, a 141 km ó norte de Bogotá, sobre a cordilleira oriental dos Andes colombianos. A cabeceira municipal atópase a unha altitude de 1.323 m.s.n.m., e a temperatura media anual é de 18-21 °C.
Puigpedrós
250px|miniatura|O Puigpedrós O Puigpedrós ou Puig de Campcardós é un monte de 2.915 metros situado nos Pireneos, na fronteira entre España e Francia. Está situado entre os municipios cataláns de Ger, Guils de Cerdanya e Meranges, na Baixa Cerdanya, e o municipio francés de Porta, na Alta Cerdanya. É o monte máis alto da provincia de Xirona.